燈籠洲燈塔

燈籠洲燈塔，又叫汲星燈塔，係香港燈塔，喺新界荃灣區燈籠洲汲水門航道旁邊，而家係香港法定古蹟。

史
燈籠洲燈塔喺1912年4月29號啟用，初初用人手操作，有燈塔管理員看守。燈塔大概喺1980年代改做自動操作，而家由海事處管理。2000年12月29號，康樂及文化事務署屬下嘅古物古蹟辦事處宣佈將燈籠洲燈塔評為香港法定古蹟，同期列入嘅重有橫瀾燈塔。

特色
燈籠洲燈塔係香港重存在嘅五座戰前起嘅燈塔之一。燈塔用鋼鑄骨架建做，塔高11.8米，塔頂係白色。佢嘅照明儀器同鋼鑄骨架，都係由英國製造。燈塔旁邊有一座用磚砌嘅建築，係以前燈塔管理員嘅居所。建築裏面設有睡房、廚房、廁所同儲物室。食水係靠屋頂所收集嘅雨水引入地下嘅儲水箱備用。

康樂及文化事務署 - 燈籠洲燈塔

香港法定古蹟
香港燈塔
燈籠洲